Armadilo

Armadilo () ialah sejenis binatang daripada order Cingulata dengan badan yang bersisik tebal, mengorek tanah dan boleh digulingkan seperti bola apabila diserang. Haiwan jenis ini digolongkan dalam keluarga-keluarga Chlamyphoridae dan Dasypodidae yang terdapat di benua Amerika.

 Ciri-ciri 
Belakang badan dan ekornya dilapik sisik-sisik keratin keras yang melindunginya, sisik-sisik ini disalurkan bekalan darah yang dialirkan daripada sistem badannya. Sisik-sisik di bahagian tengah atau toraks badannya disusun berbaris, baris-baris sisik ini saling disambungkan gentian kolagen yang boleh dikecutkan supaya melengkung ikut bentuk badan armadilo. Kulit anak armadilo mengeras beberapa minggu selepas dilahirkan. Bahagian depan dan perutnya lembut dan penuh bulu halus.

Kepalanya bermuncung tajam dengan biji mata yang kecil. Telinganya panjang. Penglihatannya lemah, ia memburu dengan menggunakan deria bau yang tajam.

 Sarang 
Armadilo membina sarang panjang berukuran 0.6–4.5 meter di bawah tanah sedalam 2 meter, laluan masuknya berukuran garis pusat 18 sentimeter. Sarangnya dilapik rumput panjang untuk menyembunyikan diri daripada dilihat pemangsa.

 Rujukan 

 Sumber-sumber 



 Pautan luar 
 Photographs of armadillo rolling into a ball 
 Armadillo Online!

Kategori:Kata pinjaman Sepanyol
Kategori:Xenarthra